Μάρβιν Γκέι

Ο **Μάρβιν Πεντς Γκέι Τζούνιορ **(αγγλ.:**Marvin Pentz Gay Jr.**, 2 Απριλίου 1939&#x20;– 1 Απριλίου 1984), γνωστός ως **Μάρβιν Γκέι** (αγγλικά: **Marvin Gaye**), ήταν Αμερικανός τραγουδιστής, τραγουδοποιός, ντράμερ και παραγωγός δίσκων. Ο Γκέι βοήθησε στη διαμόρφωση του ήχου της Motown, στη δεκαετία του 1960, αρχικά ως μουσικός της εταιρείας και αργότερα ως σόλο καλλιτέχνης σημειώνοντας σειρά επιτυχημένων τραγουδιών, όπως τα "Ain't That Peculiar", "How Sweet It Is (To Be Loved By You)" και "I Heard It Through the Grapevine". Ηχογράφησε επιτυχημένα ντουέτα με τις τραγουδίστριες Μαίρη Ουέλς, Κιμ Ουέστον, Νταϊάνα Ρος και Τάμι Τέρελ , και αργότερα κέρδισε τους τίτλους "Πρίγκιπας της Motown" (Prince of Motown) και "Πρίγκιπας της Σόουλ" (Prince of Soul).

## Μουσική και διασημότητα
Κατά τη διάρκεια της δεκαετίας του 1970, ηχογράφησε τα *What's Going On* και *Let's Get It On, *άλμπουμ δημιουργημένα υπό μία κεντρική ιδέα (concept album) και έγινε ο πρώτος καλλιτέχνης της Motown (ακολουθούμενος από τον Στίβι Γουόντερ) που αποδεσμεύτηκε από την εταιρεία παραγωγής του.

Οι μετέπειτα ηχογραφήσεις του Γκέι επηρέασαν αρκετά υποείδη του σύγχρονου R&B, όπως τα *quiet storm* και *neo soul*. Μετά από μια περίοδο στην Ευρώπη, ως φορολογικός εξόριστος στις αρχές της δεκαετίας του 1980, ο Γκέι κυκλοφόρησε το 1982 την επιτυχία "Sexual Healing", που βραβεύτηκε με βραβείο Γκράμι, και το άλμπουμ *Μidnight Love*.

## Θάνατος και κληρονομιά
### Θάνατος
Την 1η Απριλίου του 1984, ο πατέρας του, Μάρβιν Γκέι Σίνιορ, πυροβόλησε θανάσιμα τον Γκέι, στο σπίτι τους στο Γουέστ Άνταμς (West Adams), περιοχή του Λος Άντζελες. 

### Βραβεύσεις και κληρονομιά
Μετά τον θάνατό του, πολλά ιδρύματα απένημαν στον Γκέι βραβεία και άλλες διακρίσεις—συμπεριλαμβανομένων του Βραβείου Γκράμι για Συνολική Προσφορά και της ένταξής του στα *Rhythm and Blues Music Hall of Fame*, *Songwriters Hall of Fame* και Rock and Roll Hall of Fame.*NME* – Δεκέμβριος 1982
Τρία άλπουμ του Γκέι – *το What's Going On* (1971), το *Let's Get It On *(1973), και το *Here, My Dear* (1978) – συμπεριλήφθηκαν στη λίστα των *500 Καλύτερων Άλμπουμ Όλων των Εποχών* του αμερικανικού μουσικού περιοδικού *[[Rolling Stone]]*, το 2003. Το άλμπουμ *What's Going On* παραμένει το υψηλότερα κατεταγμένο άλμπουμ του, φτάνοντας στο νούμερο 6 της λίστας του *Rolling Stone* και στο νούμερο 1 της λίστας των *100 Κορυφαίων Άλμπουμ Όλων των Εποχών*, το 1985, του βρετανικού μουσικού περιοδικού *NME* *(New Musical Express)*. Επίσης, τέσσερα τραγούδια του Γκέι - τα "I Heard It Through the Grapevine", "What's Going On", "Let's Get It On" και "Sexual Healing" – βρίσκονται στη λίστα του *Rolling Stone* με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σημαντικότερα Τραγούδια Όλων των Εποχών]]* (2004).

## Δισκογραφία

* **' (1961)
* **' (1963)
* **' (1964)
* **' (1964)
* **' (1965)
* **' (1965)
* **' (1966)
* **' (1968)
* **' (1969)
* **' (1970)
* **' (1971)
* **' (1972)
* **' (1973)
* **' (1976)
* **' (1978)
* **' (1981)
* ** (1982) 

## Παραπομπές

## Εξωτερικοί σύνδεσμοι

* 
* 
* 
* 
* Marvin Gaye Βιογραφία 

Κατηγορία:Βραβευμένοι με Grammy
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί